Seriens hovedperson, Harry Potter, føler ofte at Humlesnurr nærmest kan lese tankene hans. Vi vet at Humlesnurr behersker psykomantikk, og han sitter inne med veldig mye informasjon om omstendighetene rundt Voldemort og Harry, som han sjelden deler med andre. En av Humlesnurrs nærmeste venner er Rubeus Gygrid, som jobber på Galtvort. Han har uttalt at han ville betrodd livet sitt til Gygrid. En annen av Humlesnurrs viktigste støttespillere er føniksen Vulcan.